Keskustelu Wikipediasta:Wikipedian plagiointi

message: Suomalaisessa tietokirjassa Vladimir Putin: koko tarina (kirjoittaja Arvo Tuominen, kustantaja Readme.fi, julkaistu syyskuussa 2019, linkki kirjan esittelysivulle) on vähintään viisi monirivistä tekstikappaletta, jotka on otettu suomenkielisestä Wikipediasta ja lähdettä ilmoittamatta. Kyseiset tekstit olivat Wikipediassa jo puolitoista vuotta ennen kirjan ilmestymistä. Yksi kappale on kopioitu sellaisenaan, yhdessä on vaihdettu yksi sana synonyymikseen ja lisätty pilkku, kolmannessa ja neljännessä on lisätty muutama sana väliin, ja viidettä on muokattu hiukan enemmän. Neljä kappaletta on otettu artikkelista Vladimir Putin (versio 3.3.2019), ja viides on otettu artikkelista Edward Snowden (versio 31.1.2017). En ole tutkinut koko kirjaa suurennuslasin kanssa, joten en tiedä onko tuossa vielä kaikki. Wikipediaa ei ole merkitty lähteeksi kirjan tekstisivuilla eikä lähdeluetteloissa, eikä Wikipediaa ole nähdäkseni edes mainittu missään kohdassa kirjaa, minkä vuoksi katsoisin että tekijänoikeuksiamme on rikottu. Etenkin kun kopiointi on ollut näin suoraa. --Savir (keskustelu) 22. kesäkuuta 2020 kello 16.01 (EEST)
Löytämäni Wikipediasta kopioidut kappaleet ovat kirjan sivuilla 81 ("Putin sai..."), 83 ("Viisitoistavuotiaana..."), 85 ("Kesken..."), 105 ("Talvella...") ja 215 ("Edward..."). --Savir (keskustelu) 22. kesäkuuta 2020 kello 16.10 (EEST)
Kustantajakin on nyt tietoinen tästä tapauksesta. --Savir (keskustelu) 5. heinäkuuta 2020 kello 16.48 (EEST)
thread_title:  Wikipediasta kopioitua tekstiä kirjassa Vladimir Putin: koko tarina (2019) 

message: Readme.fi on julkaissut muitakin ylemmässä osiossa mainitun Arvo Tuomisen kirjoittamia kirjoja. Olen vähän lueskellut niitäkin. Myös vuonna 2018 julkaistussa kirjassa Karjala: koko tarina on Wikipediasta kopioituja osia. Ainakin melkein koko sivu 235 on kopioitu Wikipedian Vuokkiniemi-artikkelista, jossa tekstit olivat ennen kirjan julkaisua. Tässäkään kirjassa ei Wikipediaa mainita lähteenä. --Savir (keskustelu) 5. heinäkuuta 2020 kello 16.37 (EEST)
Arvo Tuomisen uusin kirja on Pietari: Arvo Tuomisen matkassa (kesäkuu 2020, Readme.fi). En ole vielä alkanut lukemaan sitä osio osiolta. Valitsin äsken sisällysluettelosta sattumanvaraisesti luvun "Katedraalista Kesäpuistoon", koska osion nimi näytti lupaavan tietosanakirjamaiselta. Pikaisen silmäilyn perusteella ainakin kyseisen osion sivuilla 72–73 on kolme Wikipedian artikkelista Kesäpuisto suoraan kopioitua lausetta. Tässä kirjassa ei lähdeluetteloa ole ollenkaan. --Savir (keskustelu) 5. heinäkuuta 2020 kello 17.54 (EEST)
thread_title:  ''Karjala: koko tarina'' (2018) ja ''Pietari: Arvo Tuomisen matkassa'' (2020) 

message: Tämä ei ehkä täytä plagioinnin kriteerejä, mutta mainitsen tapauksen, jota joku muu voi vaikka tutkia lähemmin. Valitut Palat on vuonna 2018 julkaissut Hakkapeliitoista korpisotureihin – suomalaisen sotilaan taival -nimisen Suomen sotahistoriaa käsittelevän teoksen, jonka kirjoittajina on useita tutkijoita maistereista professoreihin. Huomasin sattumalta, että teoksen sivuilla 20–21 oleva, FL Mikko Laakson kirjoittama kuvaus nuijasodasta perustuu huomattavalta osin Wikipedian artikkelin Nuijasota vanhaan versioon. Useat virkkeet on poimittu käytännössä sanasta sanaan Wikipediasta ja monet muut ovat vain hieman muunneltuja mutta alkuperältään tunnistettavia. Myös saman Laakson sivuille 12–13 kirjoittama kuvaus Sigtunan tuhosta lienee laadittu artikkelia Sigtunan tuho pohjana käyttäen, koska siinäkin kerrotaan pääasiassa samat asiat välillä lähes suorin lainauksin. Minulla ei ole nyt aikaa käydä koko teosta läpi, joten jätän tämän tänne vinkiksi muille. Mainittakoon, että kirjan kuvalähdeluettelon mukaan siinä on yli 75 Wikipediasta tai Wikimedia Commonsista peräisin olevaa kuvaa, jotka ovat enimmäkseen historiallisia valokuvia ja maalauksia. Muuten en löytänyt siitä mainintaa Wikipedian käytöstä lähteenä. --Risukarhi (keskustelu) 5. lokakuuta 2020 kello 19.59 (EEST)
Lisätään vielä, että kirjan kuvituksena on käytetty myös karttapiirroksia :Tiedosto:Ruptuurisota.png (s. 51) ja :Tiedosto:Kartta vanha suomi.png (s. 81, uudelleenväritetty), joista ei ole ilmoitettu tarkempia tekijätietoja. --Risukarhi (keskustelu) 6. lokakuuta 2020 kello 15.13 (EEST)
thread_title:  ''Hakkapeliitoista korpisotureihin'' (2018) 

message: Tutkin Karibian etymologiaa ja kohtasin sivuston nimeltään "fi.qaz.wiki". Sivustolla kyllä kerrottiin aiheesta suomeksi, mutta aika Google kääntäjään tukeutuen. Aloin tutkia asiaa, mutta en löytänyt mitään tietoa tästä sivustosta. Löysin kuitenkin englannin kielisestä Wikipediasta täysin saman artikkelin. Katsoin muitankin artikkeleita ja huomasin tämän sivuston vievän artikkelinsa Wikipediasta ja konekääntävän ne. Tämä sivusto näytti tukevan monia muitakin kieliä kuten espanjaa, ranskaa ja turkkia.
Mielestäni tämä sivusto tosiaan plagioi Wikipedian sivuja ja esiintyy Wikipediana. Sivulla on mainoksia ja varmaan myy eteenpäin käyttäjien tietoja, joten aika härskiltä vaikuttaa. Onhan tämä oikea paikka ilmoittaa asiasta ja pystyykö asialle edes tekemään mitään?
Osvaltti (keskustelu) 10. tammikuuta 2021 kello 21.42 (EET)
replies: text: Aika härskiä... Jos mahdollista niin jotain ilmoitusta jonnekin, koska kyseessä on selvästi aika hämärä sivusto.--OtsoTA (keskustelu) 10. tammikuuta 2021 kello 21.50 (EET)
replies: text: :Minä myös törmään usein tuohon sivustoon. Olisi hyvä jos jonnekin voisi ilmoittaa, mutta pahoin pelkään ettei ole mitään paikkaa minne jättää viestiä. --Maantietäjä (k) 10. tammikuuta 2021 kello 21.55 (EET)

text: :On tosiaan. Huomasin tämän keskustelun vasta nyt, mutta olen kyllä pannut sivuston merkille jo aikoja sitten. Näköjään jopa etusivu on tarkka (kone)käännös enwikin vastaavasta. --Vyörykkä (keskustelu) 15. tammikuuta 2021 kello 18.25 (EET) Lisäys: Nyt tuli vastaan tällainen, joka ei ole dewiki vaikka nimikin on dewiki ja kaikki sisältö on sieltä. --Vyörykkä (keskustelu) 18. tammikuuta 2021 kello 00.43 (EET)

text: :en:Wikipedia:Mirrors and forks. Tuolla lisää. Stryn (keskustelu) 10. tammikuuta 2021 kello 23.25 (EET)
thread_title:  qaz.wiki plagioi ja esiintyy Wikipediana 

message: Ei varmaan merkittävä plagiointina, mutta pakko mainita. Vilkaisin professori Martti Häikiön kirjoittamaa presidentti P. E. Svinhufvudin elämäkertaa Suomen leijona – Svinhufvud itsenäisyysmiehenä (Docendo 2017), koska halusin tietää, mikä oli Svinhufvudin kanta vuoden 1917 valtalakiin. Huomasin, että kirjan sivuilla 158–159 on muutama lyhyt tekstikappale, joiden sisältö on lähes sanasta sanaan kopioitu Valtalaki-artikkelin silloisesta versiosta. Tunnistin tekstin helposti, koska olen sen itse kirjoittanut. Wikipediaa ei professori Häikiö teoksensa lähdeluettelossa mainitse. Minulla ei ole nyt aikaa lukea koko 600-sivuista kirjaa läpi, mutta siellä voi olla enemmänkin Wikipediasta kopioitua sisältöä. --Risukarhi (keskustelu) 3. syyskuuta 2021 kello 14.09 (EEST)
thread_title:  ''Suomen leijona – Svinhufvud itsenäisyysmiehenä'' (2017)